כפר זיבאד

כפר זיבאד (בערבית: كفر زيباد) הוא כפר פלסטיני בנפת טולכרם שבמערב השומרון, הממוקם כ-17 ק"מ דרומית לטולכרם. אוכלוסיית כפר זיבאד מנתה בשנת 2006 כ-1,306 תושבים.Projected Mid -Year Population for Tulkarm Governorate by Locality 2004- 2006 Palestinian Central Bureau of Statistics.

19% מאוכלוסיית כפר זיבאד היו פליטים בשנת 1991. בית הספר התיכון של כפר זיבאד נחשב לאחד מבתי הספר הטובים ביותר באזור. יש מסגד היסטורי מתקופת החליף עומר בן אל-ח'טאב, ובנוסף על כך יש מרכז משטרה ומועדון ספורט.

 שם 
על-פי מקורות פלסטיניים, מקור שם הכפר במילה השמית זבד, שמשמעה נדיבות.Projected Mid -Year Population for Tulkarm Governorate by Locality 2004- 2006  Palestinian Central Bureau of Statistics. המזרחן האנגלי בן המאה ה-19 אדוארד הנרי פאלמר הציע כי השם המקורי הוא "הכפר של זבד", והציע לקשר שם זה לשם העברי הקדום זבדי.Palmer, 1881, pp. 184, 51

 היסטוריה 
קרמיקה מהתקופה הביזנטית נתגלתה בכפר,Dauphin, 1998, p. 772 וכן תבליט של מנורה עם שישת קנים שנמצאה על הקרקע בסמוך לבית נטוש.

בסוף המאה ה-16 התקיימו בכפר זיבאד כ-50 משקי בית, כולם מוסלמים. תושבי הכפר שילמו לשלטון העות'מאני שיעור מס קבוע של 33.3% על מוצרים חקלאיים שונים שכללו חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי הכפר שילמו כ-10,280 אקצ'ות.Hütteroth and Abdulfattah, 1977, p. 140

בשנת 1838 ציין אדוארד רובינסון את הכפר ככפר ברובע בני סאאב, מערבית לשכם.Robinson and Smith, 1841, vol 3, Appendix 2, p. 127 מפת הקרן לחקר ארץ ישראל שפורסמה ב-1882 תיארה את כפר זיבאד כ"כפר בגודל בינוני על מישור קטן, המשתרע על העמק בצפון. בתי הכפר בנויים מאבן. עלייה תלולה, עם בור מים בצפון, בדרום גן תאנים, ומעבר להן כמה עצי זיתים. לידם היה קבר חצוב בסלע. אספקת המים היא מבורות מים."Conder and Kitchener, 1882, p. 165

במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, מנתה אוכלוסיית כפר זייבאד 260 תושבים.Barron, 1923, Table XI, Sub-district of Tulkarm, p. 27 מספר זה גדל במפקד 1931 ל-469 תושבים שהתגוררו ב-96 בתים.Mills, 1932, p.58 בסקר הכפרים של 1945 אוכלוסיית כפר זיבאד מנתה 1,590 תושבים,Government of Palestine, Department of Statistics, 1945, p. 21 על שטח של כ-7,085 דונם.Government of Palestine, Department of Statistics. Village Statistics, April, 1945. Quoted in Hadawi, 1970, p. 75 מתוכם 2,266 דונם היו מטעים וקרקע להשקיה, 1,434 שימשו לגידול דגנים,Government of Palestine, Department of Statistics. Village Statistics, April, 1945. Quoted in Hadawi, 1970, p. 126 ואילו 22 דונם היו אדמות בנויות.Government of Palestine, Department of Statistics. Village Statistics, April, 1945. Quoted in Hadawi, 1970, p. 176

בשנת 1961 אוכלוסיית כפר זיבאד מנתה 643 נפשות.Government of Jordan, Department of Statistics, 1964, p. 27

קישורים חיצוניים

 הערות שוליים 

קטגוריה:נפת טולכרם
קטגוריה:הרשות הפלסטינית: יישובים
קטגוריה:יישובים שומרוניים לשעבר